Navodilo št. 4: NAČINI IN POGOSTNOST ČIŠČENJA PROSTOROV IN OPREME

	Program preprečevanja in obvladovanja okužb v zasebni dejavnosti - 

PISNA PRAVILA

	Navodilo št. 4

	NAČINI IN POGOSTNOST ČIŠČENJA PROSTOROV IN OPREME

	Glede na tveganje za prenos okužbe opredeljujemo površine:

· Zanemarljivo tveganje: površine, ki niso v dosegu rok (stropovi, okna, stene, steklene površine, pisarniški prostori, hodniki, stopnišča),

· Majhno tveganje: vse zgornje površine s katerimi bolnik in osebje ne prihajajo v neposredni stik (oprema prostorov, talne površine, zračniki, pipe, tuši),

· Zmerno tveganje: vse delovne površine kjer se pripravlja material za izvajanje diagnostike, zdravljenja, zdravstvene nege in pripomočki s katerimi prihaja v stik samo osebje in ne bolnik (oprema ambulantnih prostorov, preiskovalnic, prostorov za shranjevanje čistilnih pripomočkov),

· Veliko tveganje: prostor za izvajanje invazivnih posegov, čakalnica za bolnika v izolaciji, oprema, pripomočki, površine v ambulanti po obravnavi bolnika z zelo kužno boleznijo, oprema in pripomočki v neposredni bližini bolnika, laboratorijske delovne površine in oprema, nečisti prostor z izlivom, sanitarni prostori.
Čiščenje vseh površin se opravlja z namenskimi krpami, čistilnimi pripravki, čistilno razkužilnimi pripravki in vodo.

1. Vrste čiščenja

· Ročno čiščenje vseh površin z vodo čistilnimi pripravki, čistilno - razkužilnimi pripravki in namenskimi krpami. Pri čiščenju se upošteva sistem namenskih 4 vrst krp, 2 vrst gobic, 2 vrst rokavic in namenska uporaba 4 veder na čistilnem vozičku. Čiščenje se izvaja od manj umazanega k bolj umazanem in od zgoraj navzdol. 
Z ločenimi namenskimi krpami se čisti:

· zgornje površine (inventar, vrata, kljuke, okenske police, steklene površine,

· lijake, keramiko, kotličke in zunanjost WC školjk),

· notranjost WC školjk in pisoarjev,

· mokro čiščenje talnih površin,

Najprimernejša je uporaba krp za enkratno uporabo.

Zagotovljena morajo biti 4 manjša vedra za vsako od treh krp ter: večje vedro  za pomivanje tal ter držalo  za pomivanje tal, vrečka za mešane komunalne odpadke in PVC vrečka za mokre krpe. 

Na voljo morata biti 2 para gospodinjskih rokavic (en par za čiščenje sanitarij) delovna halja, delovna obutev  in predpasnik. Čistilni pribor in pripravki  morajo biti označeni z napisi ali barvno ločena (krpa, vedro, embalaža pripravka). Za čiščenje naj bo urejen čistilni voziček z zgoraj navedeno opremo.

Pri ročnem čiščenju nečistih ali kontaminiranih prostorov in površin ter ob epidemioloških       indikacijah uporabljamo čistilno-razkužilne pripravke po navodilih proizvajalca.

· Strojno čiščenje tal  izvajamo 3x letno, običajno zunanji izvajalec s strojno opremo in namenskimi pripravki. 

2. Izvedba čiščenja

· Takojšnja dekontaminacija površin, ki so bile onesnažene z bolnikovimi telesnimi tekočinami, izločki ali iztrebki (glej poglavje o incidentu), sprotno odstranjevanje vidnih nečistoč,

· Redno dnevno čiščenje in vmesna čiščenja ob kontaminaciji površin, odstranjevanje  komunalnih odpadkov in embalaže, brisanje površin, ki so v dosegu rok, brisanje oprijemalnih mest, nameščanje higienskega pribora……

· Mesečno čiščenje: čiščenje radiatorjev, odstranjevanje pajčevin, čiščenje površin, ki niso na dosegu rok,

· Razširjeno (generalno) čiščenje najmanj 1-krat letno ter po izvajanju obnovitvenih posegov v prostorih (tudi po beljenju, pleskanju, obnovi inventarja); 2-krat letno se izvaja razširjeno čiščenje in razkuževanje v ambulantnih prostprih in prostorih za izvajanje invazivnih posegov (npr. mala kirurgija),

· Razširjeno specialno čiščenje po dogovorjenem programu za vodovodne inštalacije, zračnike in klimatske naprave, odtoke. 

3. Pogostnost izvajanja postopkov glede opredelitev tveganja posameznih površin za prenos okužbe na bolnika in zdravstvene delavce.
· Zanemarljivo tveganje – 1x letno in po dogovoru,

· Majhno tveganje – 1 x dnevno,

· Zmerno tveganje – 2 x dnevno,

· Veliko tveganje – 3 x dnevno in po potrebi (obvezno čiščenje in razkuževanje).

4. Nadzor čiščenja

Vizuelna kontrola očiščenosti in urejenosti prostorov, odstranitve odpadkov in opremljenost s higienskim priborom.

Izvajalec zagotovlja higienski odvzem in izliv vode za potrebe čiščenja. Izvaja se pranje krp v pralnem stroju, sušenje  ali redna zamenjava krp za čiščenje, čiščenje veder ter shranjevanje vse opreme, ki je potrebna za čiščenje (poseben prostor ali omara).

V kolikor čiščenja prostorov ne izvaja zunanji izvajalec z licenco (čistilni servis), mora osebje, ki izvaja čiščenje, opraviti vsaj osnovno izobraževanje o pravilnem izvajanju čiščenja prostorov za opravljanje zdravstvene dejavnosti.

Priloge:

· plan čiščenja,




PLAN ČIŠČENJA ( IN RAZKUŽEVANJA )

( Primer – pri izdelavi lastnega plana upoštevati  prostore in površine ter uporabljene pripravke glede na navodila proizvajalca! )

	Prostor, mesto – površina čiščenja
	Pogostnost čiščenja
	Sredstvo za razkuževanje
	Postopek čiščenja in razkuževanja
	Sredstvo za čiščenje

	TLA
	
	
	
	

	Prostor – boks za posege
	2 x dnevno
	Zlatodiv E
	Mokro čiščenje z brisanjem površine
	Vodna raztopina 25ml v 10 l vode

	Čakalnica
	dnevno
	
	Mokro čiščenje z ročnim otiralom ali strojno 
	Tavip C – 1 doza v 8 l vode ali strojno s tamalom 25 ml v 10 l vode

	Sanitarije
	dnevno
	Zlatodiv E
	Mokro čiščenja
	25 ml v 10 l vode

	Ambulanta
	Dnevno in po vsaki kontaminaciji  s telesnimi tekočinama ali izločki
	Apesin rapid, Incidin
	Mokro čiščenje z raztopino detergenta 
	25 ml v 10 l vode

	Garderoba osebja 
	dnevno 
	
	Mokro čiščenje  z raztopino detergenta
	Tavip C  - 1 doza v 8 l vode

	Hodnik, veža 
	dnevno
	
	Mokro čiščenje z vodno raztopino detergenta
	Tavip C

	OPREMA
	
	
	
	

	Pulti,  pohištvo kljuke
	1 x dnevno, po vsaki kontaminaciji
	Apesin spray 
	Poškropiti in po 1 minuti prebrisati s čisto krpo 
	Vodna raztopina Pronto 1 merica v 4 l vode,  prebrisati s čisto vodo.

	Delovne površine v ambulanti
	Po uporabi, ob kontaminaciji 
	Apesin spray
	Poškropi in po 1 minuti obriši s čisto krpo 
	Ajax v vodni raztopini po navodilu proizvajalca

	Umivalniki
	1x dnevno oziroma po uporabi
	Apesin rapid, incidin
	Obrisati s krpo namočeno v raztopino 
	Blisk, ajax, splakniti s čisto vodo 

	WC školjka
	Dnevno in po potrebi 
	
	Nanesi čistilo, pusti 2 minuti in splakni z vodo
	Into Forte

	Ogledala, steklene površine 
	1x tedensko in po potrebi
	
	Po površini razprši čistilo in obriši s čisto krpo 
	Ajax spray

	Garderobne omarice
	1x tedensko in po potrebi
	
	Obrisati s krpo namočeno v raztopino detergenta
	Zlatodiv - 1merica na 5 l vode

	Stropne luči
	2x letno in po potrebi
	
	Razpršiti  pripravek in obrisati
	Ajax spray

	Posode za neinfektivne odpadke ( z vloženimi vrečami )
	1x tedensko 
	
	Poškropiti z raztopino pripravka, splakniti s tekočo vodo, obrisati s papirno brisačo
	Zlatodiv forte

	Posode za infektivne odpadke
	Po vsaki izpraznitvi
	Apesin spray, incidin spraj
	Razpršiti priprave, ter po 2 minutah obrisati 
	Zlatodiv fotre po istem postopku kot ostale posode za odpadke

	Zavese
	3 x letno
	
	Oprati v čistilnici Bistra
	

	PRIPOMOČKI IN INSTRUMENTI
	
	
	
	

	Instrumenti
	Po vsaki uporabi
	Zlatolab endo, Sekusept
	Namakati v 4% raztopino najmanj 20 minut
	 Očistiti s krtačko in izpirati pod tekočo vodo

